Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 368

a) Gondolkodásfejlesztés – játék A pár mindkét tagja leír magának egy előre magállapodott számú (négy-öt-hat) betűből álló szót. A játék célja a másik szavának kitalálása. A játékosok felváltva beszélnek. x Az első játékos mond egy ugyanannyi betűből álló szót, mint a kitalálandó. x A második megmondja, hogy a saját szava és az első játékos által mondott szó között van-e közös betű, s ha igen, akkor hány. Pl. ha 1. játékos szava „kalap”, második játékos azt mondja „pokol”, akkor 1. játékos közli: három betű. A játék addig folyik, amíg valamelyik játékos kitalálja a másik által gondolt szót. Könnyíthető a játék, ha a betűegyezéseknél az egyező betű helyét is megmondják egymásnak a játékosok. A játék végén beszélgetés Miről szólt ez a játék? Könnyű volt vagy nehéz? Miért? Szerencsejáték, vagy használnod kell az eszed hozzá? Milyen stratégia könnyítheti meg a játékot? Milyen típusú szavakat nehezebb kitalálni? Melyik volt a leggyakrabban előforduló betű? Ugyanez lenne, ha angolul játszanátok? Miért? Mit tanultunk ebből a játékból?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes